b'\n_START_ARTICLE_\nThe Spirit\n_START_PARAGRAPH_\nThe Spirit er en amerikansk tegneserie som ble tegnet og fortalt av Will Eisner og kom ut f\xc3\xb8rste gang i juni 1940 (deretter ukentlig) i avisen Sunday. The Spirit ble utgitt i et eget tegneseriebilag som i sin helhet ble produsert av Eisners studio og som fulgte med avisene p\xc3\xa5 s\xc3\xb8ndager. Historiene fortalt i The Spirit varierte mellom flere forskjellige sjangre, slik som: krim, romantisk drama, skrekk, komedie, drama, satire, parodi og svart komedie._NEWLINE_Tegneserien viste flere likheter med b\xc3\xa5de Batman og Dick Tracy, med sine fargerike skurker og raske historiefortelling. The Spirit, \xc2\xaben kriminalitetsbekjemper fra middelklassen\xc2\xbb, var heltepersonligheten til den unge detektiven Denny Colt. Colt d\xc3\xb8r i l\xc3\xb8pet av de f\xc3\xb8rste tre sidene i den f\xc3\xb8rste tegneserien, men kan senere avsl\xc3\xb8re at han ikke d\xc3\xb8de likevel, men var delvis i live under Dr. Cobra, en av hans erkefienders, eksperiment. N\xc3\xa5r han v\xc3\xa5knet i Wildwood Cemetery, etablerte han en base der, og brukte sin nye anonymitet til \xc3\xa5 begynne ett nytt liv med \xc3\xa5 bekjemte kriminalitet._NEWLINE_Under andre verdenskrig gikk Eisner inn i den amerikanske h\xc3\xa6ren. Mens han var borte ble serien produsert av andre serieskapere, hovedsakelig Lou Fine og Jack Cole. Store deler av fanskaren hevder at det er historiene som ble skrevet og tegnet med Eisners egen hand som er de beste. Eisner utviklet en tegnestil som lignet mye p\xc3\xa5 formspr\xc3\xa5ket i filmen. Ved bruken av skygger og ved \xc3\xa5 flytte synsvinkelen drar han leseren mer inn i selve handlingen. Den f\xc3\xb8rste ruten i historiene ble ber\xc3\xb8mte for \xc3\xa5 flette inn tittelen \xc2\xabThe Spirit\xc2\xbb inn i bakgrunnen eller kulissene._NEWLINE_The Spirit var mest virksom i Central City. Men mange av eventyrene tok ham rundt omkring p\xc3\xa5 kloden til flere eksotiske plasser. Han m\xc3\xb8tte eksentrikere, spr\xc3\xb8inger og vakre, men d\xc3\xb8delige kvinner, og han viste sin egen form for rettferdighet til dem alle. Selv om historien forandret seg til stadighet gikk enkelte elementer igjen; kj\xc3\xa6rligheten mellom Ellen Dolan og The Spirit, de \xc3\xa5rlige julehistoriene og The Octopus, ett kriminelt geni som aldri ble sett, men som var lett gjenkjennelig med sine karakteristiske hansker._NEWLINE_The Spirit sluttet \xc3\xa5 komme ut i 1952, og ble fulgt opp av \xc2\xabTrip to the Moon\xc2\xbb-historiene som Will Eisner laget sammen med Wally Wood.'